TKN ยิ้มแป้น! Q2/59 กำไรโต 146% พ่วงปันผล 0.19 บ. /หุ้น XD 22 ส.ค.นี้
TKN ยิ้มแป้น! Q2/59 มีกำไร 184.65 ลบ. เติบโต 146% จากปีก่อน 74.94 ลบ. หลังรายได้จากการขายเพิ่มขึ้น ส่วนงวด 6 เดือน มีกำไร 345.28 ลบ. เติบโต 173% จากปีก่อน 126.25 ลบ. พร้อมปันผล 0.19 บ./หุ้น XD 22 ส.ค.59 จ่าย 7 ก.ย.นี้
10 ส.ค. 2559

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 184.65 ล้านบาท หรือมีกำไรสุทธิ 0.13 บาทต่อหุ้น เพิ่มขึ้น 146% จากช่วงเดียวกันของปีก่อนที่มีกำไรสุทธิ 74.94 ล้านบาท หรือมีกำไรสุทธิ 0.07 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากรายได้จากการขายเพิ่มขึ้น รวมทั้งค่าใช้จ่ายในการขายและค่าใช้จ่ายในการบริหารลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 345.28 ล้านบาท หรือ 0.25 บาทต่อหุ้น เพิ่มขึ้น 173% จากช่วงเดียวกันของปีก่อนที่มีกำไรสุทธิ 126.25 ล้านบาท หรือ 0.12 บาทต่อหุ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค.59 ถึงวันที่ 30 มิ.ย.59 เป็นเงินสดจำนวน 0.19 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.59 และกำหนดจ่ายเงินปันผลในวันที่ 7 ก.ย.59 